Königreich der Niederlande
S Königriich vo de Niiderlande (amtlich niderländisch Koninkrijk der Nederlanden) isch e Staat in Europa und in dr Karibik, wo in vier Deil gliideret isch. Die einzelne Landesdeil si autonom und jede het en eigeni Regierig und Währig. Zum Königriich ghöre d Niiderland und d Karibikinsle Aruba, Curaçao und Sint Maarten, wo bis 2010 (Aruba nume bis 1986) die Niiderländische Antille bildet hai.

S Königriich vo de Niiderlande isch e föderationsähnligi staatsrächtligi Konstruktion zwüsche de Niiderland und de Karibikinsle. Verbunde si si dur s „Statut für s Königriich vo de Niiderlande“. Drnäbe git s e Verfassig vo de Niiderland (Grondwet) und d Verfassige (Staatsregeling) vo Aruba, Curaçao und Sint Maarten.

Weblink 
 Website vom niderländische Königshuus (niderländisch, englisch und dütsch)

 
Niederlande